బెంగళూరు, మార్చి 20(ఆంధ్రజ్యోతి): బెంగళూరులో తెలుగు బ్యాచ్లర్ ఐటీ నిపుణులు అధికంగా ఉండే మున్నేకొలాల ప్రాంతంలో విద్వేష దాడి జరిగింది. పేయింగ్ గెస్ట్ హాస్టళ్లలో ఉంటున్న తెలుగు యువకులను లక్ష్యంగా చేసుకొని శనివారం రాత్రి దాడి చేశారు. ఇక్కడి హాస్టళ్లలో ఇరు రాష్ట్రాలకు చెందిన దాదాపు ఆరు వేల మంది తెలుగు ఐటీ నిపుణులు ఉంటున్నారు. శుక్రవారం రాత్రి కాలనీలో బైకుపై నిర్లక్ష్యంగా వెళుతున్న ఇద్దరు స్థానిక యువకులు రోడ్డుపై నడుస్తూ వెళ్తున్న తెలుగు ఐటీ నిపుణుడిని ఢీకొట్టారు. దాంతో ఆగ్రహించిన అతను వారితో వాగ్వాదానికి దిగాడు. బయటి నుంచి వచ్చిన వాళ్లకు ఎంత ధైర్యమంటూ అతన్ని కొడుతూ తెలుగులోనే అతన్ని, తెలుగువారిని ఘోరంగా దుర్భాషలాడారు.చుట్టుపక్కల గుమిగూడిన జనం ఆ స్థానికులిద్దర్నీ కొట్టి పంపించారు. ఆ తర్వాత తెలుగు వాళ్లంతా ఏం జరుగుతుందోనన్న భయంతో హాస్టళ్లలోనే ఉండిపోయారు. అనుమానించినట్లుగానే అదే రాత్రి 40 మంది స్థానికులు కర్రలతో వచ్చి తెలుగువారికి హెచ్చరికలు చేస్తూ రాత్రంతా కాలనీలో గస్తీ తిరిగారు. మర్నాడు శనివారం రాత్రి మరింత మంది యువకులు కార్లలో వచ్చి కాలనీలో అన్ని ఇళ్లలో లైట్లు బంద్ చేయించారు. తర్వాత ప్రతీ హాస్టల్ రూమ్ తిరిగి అనుమానం వచ్చిన వాళ్లందర్నీ తీవ్రంగా కొట్టారు. ఈ దాడిలో దాదాపు 50 మంది తెలుగువాళ్లు గాయపడ్డట్లు సమాచారం. ఈ దాడితో తెలుగు వారు బెంబేలెత్తిపోయారు. పోలీసులకు సమాచారం అందించడానికి కూడా ఎవరూ ధైర్యం చేయలేదు. పోలీసులు కూడా ఆ పక్కకు రాలేదు. సోమవారం ఉదయం ఆఫీసులకు బయల్దేరే వరకూ మున్నేకొలాలలోని తెలుగు వారెవరూ భయంతో కనీసం తలుపులు తీయలేదు.అన్ని ఐటీ కార్యాలయాల్లోనూ సోమవారం ఇదే చర్చ. సాధారణంగా బెంగళూరులో కన్నడిగులు తెలుగువాళ్లతో స్నేహంగా ఉంటారు. మున్నేకొలాలలో ఏడాదికాలంగా స్థానిక యువతకు, తెలుగు ఐటీ యువతకు మధ్య గొడవలు జరుగుతున్నట్లు సమాచారం. ముఖ్యంగా మహే్షబాబు, పవన్ కల్యాణ్, బాలకృష్ణల సినిమాల విడుదల సందర్భంగా కొందరు తెలుగు వాళ్లు చేసే హడావుడి అక్కడి వాళ్లకు నచ్చడం లేదని అంటున్నారు.
bengaluru, marchi 20(aandhrajyoti): bengalurulo telugu batchler it nipunulu adhikamgaa unde munnekolaala praantamlo vidvesha daadi jarigindi. paying gest haastallalo untunna telugu yuvakulanu lakshyamgaa chesukoni sanivaaram raatri daadi chesaru. ikkadi haastallalo iru rashtralaku chendina daadaapu aaru vela mandi telugu it nipunulu untunnaru. sukravaaram raatri kaalaneelo baikupai nirlakshyamgaa velutunna iddaru sthaanika yuvakulu roddupai nadustuu veltunna telugu it nipunudini dheekottaaru. daamto aagrahinchina atanu vaaritho vaagvaadaaniki digaadu. bayati nunchi vachina vaallaku entha dhairyamantu atanni kodutuu telugulone atanni, teluguvaarini ghoramgaa durbhaashalaadaaru.chuttupakkala gumigudina janam aa sthaanikuliddarnii kotti pampinchaaru. aa tarvaata telugu vaallantaa yem jarugutundonanna bhayamto hastallalone undipoyaaru. anumaaninchinatlugaane adhe raatri 40 mandi sthaanikulu karralatho vachi teluguvaariki heccharikalu chestu raatrantaa kaalaneelo gastee tirigaaru. marnadu sanivaaram raatri marinta mandi yuvakulu kaarlalo vachi kaalaneelo anni illalo laitlu band cheyinchaaru. tarvaata pratee hastla room tirigi anumanam vachina vaallandarnii teevramgaa kottaru. ee daadilo daadaapu 50 mandi teluguvaallu gayapaddatlu samacharam. ee daadito telugu vaaru bembelettipoyaru. polisulaku samacharam andinchadaaniki kuudaa evaruu dhairyam cheyaledu. poliisulu kuudaa aa pakkaku raledu. somavaram udayam aafiisulaku bayaldere varakuu munnekolaalaloni telugu vaarevaruu bhayamto kaneesam talupulu teeyaledu.anni it kaaryaalayaalloonuu somavaram ide charcha. saadhaaranamgaa bengalurulo kannadigulu teluguvaallato snehamgaa untaaru. munnekolaalalo edaadikaalamgaa sthaanika yuvataku, telugu it yuvataku madhya godavalu jarugutunnatlu samacharam. mukhyamgaa maheshabaabu, povan kalyan, balakrishnala cinimala vidudala sandarbhamgaa kondaru telugu vaallu chese hadavudi akkadi vaallaku nachadam ledani antunnaru.